title: Komisijas Direktīva 2006/136/EK ( 2006. gada 11. decembris ), ar ko groza Padomes Direktīvu 91/414/EEK, lai tajā iekļautu dinokapu kā aktīvo vielu   (Dokuments attiecas uz EEZ)

text:
               12.12.2006

               LV

               Eiropas Savienības Oficiālais Vēstnesis

               L 349/42

      KOMISIJAS DIREKTĪVA 2006/136/EK
   (2006. gada 11. decembris),
   ar ko groza Padomes Direktīvu 91/414/EEK, lai tajā iekļautu dinokapu kā aktīvo vielu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 1. punktu,
   tā kā:

               (1)

               Komisijas 1992. gada 11. decembra Regulā (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (2), sniegts to aktīvo vielu saraksts, kuras jāizvērtē sakarā ar iespējamību tās iekļaut Direktīvas 91/414/EEK I pielikumā. Dinokaps ir minētajā sarakstā.

               (2)

               Dinokapa ietekme uz cilvēka veselību un vidi ir izvērtēta atbilstīgi Regulas (EEK) Nr. 3600/92 noteikumiem virknē lietošanas veidu, kurus ierosinājis ziņotājs. Ar Komisijas 1994. gada 27. aprīļa Regulu (EK) Nr. 933/94, ar ko nosaka augu aizsardzības līdzekļu aktīvās vielas un izraugās ziņotājas dalībvalstis Komisijas Regulas (EEK) Nr. 3600/92 īstenošanai (3), kurā grozījumi izdarīti ar 1995. gada 3. marta Regulu (EK) Nr. 491/95 (4), par ziņotāju dalībvalsti ir izraudzīta Austrija. Austrija 2000. gada 18. maijā saskaņā ar Regulas (EEK) Nr. 3600/92 7. panta 1. punkta c) apakšpunktu iesniedza Komisijai attiecīgo novērtējuma ziņojumu un ieteikumus.

               (3)

               Novērtējuma ziņojumu dalībvalstis un Komisija ir izskatījušas Pārtikas aprites un dzīvnieku veselības pastāvīgajā komitejā.

               (4)

               Attiecībā uz dinokapu Eiropas Pārtikas nekaitīguma iestādes Augu veselības, augu aizsardzības un to atlieku zinātnes ekspertu grupā (“zinātnes ekspertu grupa”) tika iesniegti divi jautājumi. Pirmais jautājums bija, vai ietekme uz acīm, kas novērota suņiem, varētu attiekties arī uz cilvēkiem; otrs jautājums bija par dermālās adsorbcijas atbilstošo līmeni, ko varēja aprēķināt pēc dažādiem pētījumiem, kuru rezultātus darījis zināmus pieteikuma iesniedzējs. Par pirmo jautājumu zinātnes ekspertu grupa atzina, ka nav pietiekami daudz informācijas, lai secinātu, ka ietekme uz acīm, kas novērota suņiem, attiecas tikai uz šo sugu, un ka nepieciešama attiecīgā mehānisma turpmāka izpēte. Tādējādi tika secināts, ka šo ietekmi uz suņiem nevar uzskatīt par tādu, kas neattiecas uz cilvēkiem. Saistībā ar otro jautājumu zinātnes ekspertu grupa par atbilstošu novērtējuma nolūkā atzina 10 % dermālās adsorbcijas līmeni. Abos gadījumos, formulējot šo direktīvu un attiecīgo pārskata ziņojumu, vērā ņēma zinātnes ekspertu grupas (5) ieteikumus.

               (5)

               Direktīvas 91/414/EEK 5. panta 4. punktā un 6. panta 1. punktā paredzēts, ka uz vielas iekļaušanu I pielikumā var attiecināt ierobežojumus un nosacījumus. Šajā gadījumā nepieciešami ierobežojumi attiecībā uz iekļaušanas periodu un kultūraugiem, kuriem atļauts izmantot vielu. Ar sākotnējiem pasākumiem, kuri iesniegti Pārtikas aprites un dzīvnieku veselības pastāvīgajai komitejai, ierosināja iekļaušanas perioda ierobežojumus līdz septiņiem gadiem, lai dalībvalsts dotu priekšroku tādu dinokapu saturošu augu aizsardzības līdzekļu pārskatīšanai, kuri jau ir tirgū. Lai nodrošinātu nepieciešamo augsta līmeņa aizsardzību, Direktīvas 91/414/EEK I pielikumā jāiekļauj tikai tie dinokapa lietojuma veidi, kas faktiski izvērtēti Komisijas veiktajā novērtējumā un atzīti par atbilstīgiem Direktīvas 91/414/EEK nosacījumiem. Tas nozīmē, ka citi lietojuma veidi, kas nebija iekļauti vai bija tikai daļēji iekļauti minētajā novērtējumā, bija jāizvērtē pilnībā, un tikai pēc tam varēja apsvērt to iekļaušanu Direktīvas 91/414/EEK I pielikumā. Visbeidzot, ņemot vērā dinokapa bīstamību, bija jānodrošina tas, ka Kopienas līmenī tiktu saskaņoti atsevišķi riska mazināšanas pasākumi, ko dalībvalstis veica, piešķirot atļaujas.

               (6)

               Direktīvas 91/414/EEK noteiktajā kārtībā par aktīvo vielu apstiprināšanu, kā arī riska pārvaldības pasākumu noteikšanu, lemj Komisija. Dalībvalstis ir atbildīgas par augu aizsardzības līdzekļu radīto riska mazināšanas pasākumu īstenošanu, piemērošanu un kontroli. Atsevišķas dalībvalstis ir paudušas bažas, uzskatot, ka nepieciešami papildu ierobežojumi, lai mazinātu risku līdz tādam līmenim, kas ir pieļaujams un atbilst augstajam aizsardzības līmenim Kopienā. Patlaban riska pārvaldībā ir jānosaka atbilstīgs drošības un aizsardzības līmenis turpmākai dinokapa ražošanai, tirdzniecībai un lietošanai.

               (7)

               Tādējādi Komisija pārskatīja savu nostāju. Lai pareizi atspoguļotu cilvēku un dzīvnieku, kā arī ilgtspējīgu vides augsta līmeņa aizsardzību Kopienā, uzskata, ka papildus 5. apsvērumā noteiktajiem principiem ir atbilstīgi vēl ierobežot iekļaušanas periodu no septiņiem līdz trim gadiem, kas izceļ nepieciešamību pārvērtēt šo vielu vēl steidzamāk. Tādējādi, nodrošinot to, ka šī viela tiek pārvērtēta vēl steidzamāk, risks samazinās.

               (8)

               Gaidāms, ka dinokapu saturoši augu aizsardzības līdzekļi atbildīs prasībām, kas noteiktas Direktīvas 91/414/EEK 5. panta 1. punkta a) un b) apakšpunktā attiecībā uz lietojumu, kas pārbaudīts un sīkāk aprakstīts Komisijas pārskata ziņojumā un ar nosacījumu, ka piemēro vajadzīgos riska mazināšanas pasākumus.

               (9)

               Neierobežojot atzinumu, ka dinokapu saturoši augu aizsardzības līdzekļi varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jāiegūst turpmāka informācija par dažiem konkrētiem jautājumiem. Dalībvalstīm jāpieprasa, lai atļaujas turētāji sniegtu informāciju par dinokapa lietojumu, iekļaujot visu informāciju par gadījumiem, kad novērota ietekme uz veselību personām, kas strādā ar šo vielu.

               (10)

               Dinokapa statusu var pārskatīt tāpat kā visu Direktīvas 91/414/EEK I pielikumā iekļauto vielu statusu saskaņā ar minētās direktīvas 5. panta 5. punktu, lai ņemtu vērā visus jaunus pieejamus datus. Lai gan šīs vielas iekļaušana I pielikumā zaudē spēku noteiktā dienā, to var atjaunot atbilstīgi direktīvā noteiktajām procedūrām.

               (11)

               Pieredze, kas gūta, Direktīvas 91/414/EEK I pielikumā iekļaujot aktīvās vielas, kuras novērtētas saskaņā ar Regulu (EEK) Nr. 3600/92, liecina par iespējamām grūtībām, kas var rasties, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, jo īpaši pienākums pārliecināties, ka atļaujas turētājs nodrošina tādu piekļuvi dokumentācijai, kas atbilst minētās direktīvas II pielikuma prasībām. Tomēr šī pienākumu precizēšana neparedz dalībvalstīm vai atļaujas turētājiem jaunus pienākumus, kas nebija noteikti līdz šim pieņemtajās direktīvās, ar ko groza I pielikumu.

               (12)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstis un ieinteresētās personas sagatavotos jauno prasību izpildei saistībā ar minēto iekļaušanu.

               (13)

               Neierobežojot Direktīvā 91/414/EEK noteiktos pienākumus, kas izriet no aktīvās vielas iekļaušanas I pielikumā, pēc iekļaušanas jāatvēl dalībvalstīm sešu mēnešu laikposms pašreizējo atļauju pārskatīšanai augu aizsardzības līdzekļiem, kas satur dinokapu, lai nodrošinātu atbilstību prasībām, kas paredzētas Direktīvā 91/414/EEK, jo īpaši tās 13. pantā, un atbilstību I pielikumā izvirzītajiem nosacījumiem. Dalībvalstīm attiecīgi jāmaina, jāaizstāj vai jāatsauc spēkā esošās atļaujas atbilstīgi Direktīvas 91/414/EEK noteikumiem. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem. Ņemot vērā dinokapa bīstamās īpašības, laikposms, kurā dalībvalstīm jāpārbauda, vai augu aizsardzības līdzekļi, kuri satur dinokapu kā vienīgo aktīvo vielu vai apvienojumā ar citām atļautām aktīvajām vielām, atbilst VI pielikuma nosacījumiem, nedrīkst pārsniegt trīs gadus.

               (14)

               Tādēļ attiecīgi jāgroza Direktīva 91/414/EEK.

               (15)

               Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā, un tāpēc Komisija Padomei iesniedza šo pasākumu priekšlikumu. Direktīvas 91/414/EEK 19. panta 2. punkta otrajā daļā noteiktā termiņa beigās Padome nebija pieņēmusi ierosināto īstenošanas aktu, ne arī norādījusi, ka nepiekrīt īstenošanas pasākumu priekšlikumam, un tāpēc attiecīgi šie pasākumi ir jāpieņem Komisijai,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza, kā norādīts šīs direktīvas pielikumā.
   2. pants
   Dalībvalstis vēlākais līdz 2007. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Dalībvalstis minētos noteikumus piemēro no 2007. gada 1. jūlija.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis līdz 2007. gada 30. jūnijam saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kas satur dinokapu kā aktīvo vielu Līdz šim termiņam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz dinokapu, izņemot tos nosacījumus, kas noteikti attiecīgās aktīvās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, par katru atļauto augu aizsardzības līdzekli, kas satur dinokapu, dalībvalstis veic šā līdzekļa pārvērtēšanu saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma dinokapa ieraksta B daļu. Pamatojoties uz šo novērtējumu, dalībvalstis nosaka, vai augu aizsardzības līdzeklis atbilst nosacījumiem, kas izklāstīti Direktīvas 91/414/EEK 4. panta 1. punkta b), c), d) un e) apakšpunktā.
   Pēc tam dalībvalstis vajadzības gadījumā līdz 2009. gada 31. decembrim groza vai atsauc atļaujas augu aizsardzības līdzekļiem, kas satur dinokapu.
   4. pants
   Šī direktīva stājas spēkā 2007. gada 1. janvārī.
   5. pants
   Šī direktīva ir adresēta dalībvalstīm.

      Briselē, 2006. gada 11. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2006/85/EK (OV L 293, 24.10.2006., 3. lpp.).

      (2)  OV L 366, 15.12.1992., 10. lpp. Regulā jaunākie grozījumi izdarīti ar Regulu (EK) Nr. 2266/2000 (OV L 259, 13.10.2000., 10. lpp.).

      (3)  OV L 107, 28.4.1994., 8. lpp. Regulā jaunākie grozījumi izdarīti ar Regulu (EK) Nr. 2230/95 (OV L 225, 22.9.1995., 1. lpp.).

      (4)  OV L 49, 4.3.1995., 50. lpp.

      (5)  Augu veselības, augu aizsardzības līdzekļu un to atlieku zinātniskās komitejas atzinums par Komisijas pieprasījumu saistībā ar dinokapa novērtējumu Padomes Direktīvas 91/414/EEK kontekstā (Jautājums Nr. EFSA-Q-2004-26, atzinums pieņemts 2004. gada 30. jūnijā).

      PIELIKUMS
      Direktīvas 91/414/EEK I pielikumā tabulas beigās pievieno šādus ierakstus:

                     Nr.

                     Vispārpieņemtais nosaukums, identifikācijas numuri

                     IUPAC nosaukums

                     Tīrība (1)

                     Stāšanās spēkā

                     Iekļaušanas termiņa beigas

                     Īpaši noteikumi

                     “150

                     Dinokaps

                        CAS Nr. 39300-45-3 (izomēru maisījums)

                        CIPAC Nr. 98

                     2,6-dinitro-4-oktilfenilkrotonāti un 2,4-dinitro-6-oktilfenilkrotonāti, kur “oktil-” ir 1-metilheptil-, 1-etilheksil- un 1-propilpentil-atvasinājumu maisījums

                     920 g/kg

                     2007. gada 1. janvāris

                     2009. gada 31. decembris

                     A   DAĻA
                     Var atļaut lietot tikai kā fungicīdu šādām kultūrām:

                                 —

                                 vīna vīnogas

                           tādā apjomā, kas nepārsniedz 0,21 kg aktīvās vielas uz hektāru vienā reizē.
                     Nav atļauti šādi lietojuma veidi:

                                 —

                                 izsmidzināšana gaisā,

                                 —

                                 amatieru lietošana, izmantojot uz muguras pārnēsājamas vai rokās turamas ierīces,

                                 —

                                 piemājas dārzkopība.

                           Dalībvalstis nodrošina, ka tiek veikti visi attiecīgie riska mazināšanas pasākumi. Īpaša uzmanība jāveltī:

                                 —

                                 ūdens organismu aizsardzībai. Attiecīgā gadījumā jāievēro atbilstošs attālums starp apstrādātajām teritorijām un virszemes ūdenstilpēm. Šis attālums var būt atkarīgs no tā, vai tiek izmantotas metodes vai ierīces, kas samazina aizplūšanu,

                                 —

                                 putnu un zīdītāju aizsardzībai. Kā nosacījums atļaujas piešķiršanai jāietver riska mazināšanas pasākumi, piemēram, apstrādes veikšana vispiemērotākajā periodā un tādu preparātu izvēle, kuru fiziskās īpašības vai sastāvā esošās vielas, nodrošinot piemērotu izvairīšanos no apdraudējuma, samazina ietekmi uz attiecīgajām sugām,

                                 —

                                 ar šo vielu strādājošo personu aizsardzībai. Jāvalkā piemērots aizsargapģērbs, jo īpaši cimdi, virsvalks, gumijas zābaki un sejas aizsargs vai drošības brilles jāizmanto, jaucot vielu un uzpildot, izmantojot un tīrot iekārtu, ja vien pašas iekārtas projekts un konstrukcija vai iekārtai pierīkotas īpašas aizsargājošas sastāvdaļas attiecīgi neizslēdz iespēju saskarties ar vielu,

                                 —

                                 darbinieku aizsardzībai. Jāvalkā piemērots aizsargapģērbs, jo īpaši cimdi, ja darbiniekiem jāatrodas apstrādātajā teritorijā, pirms beidzies konkrēts nogaidīšanas laiks. Šis nogaidīšanas laiks nedrīkst būt īsāks par 24 stundām.

                           B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par dinokapu un jo īpaši tā I un II papildinājumu.
                     Dalībvalstis nodrošina, ka vēlākais līdz katra gada 31. decembrim atļaujas turētāji ziņo par vielas izmantotāju veselības traucējumu gadījumiem. Dalībvalstis var pieprasīt informāciju, piemēram, pārdošanas datus un pārskatu par lietojuma veidiem, lai iegūtu patiesu priekšstatu par dinokapa lietošanas apstākļiem un iespējamo toksikoloģisko ietekmi.”

         (1)  Sīkāka informācija par aktīvās vielas identitāti un tās specifikācija ir sniegta pārskata ziņojumā.


title: Padomes Direktīva (1991. gada 14. oktobris) par darba devēja pienākumu informēt darbiniekus par darba līguma vai darba attiecību nosacījumiem

text:
Svarīgs juridisks paziņojums

|

31991L0533

Oficiālais Vēstnesis L 288 , 18/10/1991 Lpp. 0032 - 0035 Speciālizdevums somu valodā: Nodaļa 5 Sējums 5 Lpp. 0097  Speciālizdevums zviedru valodā: Nodaļa 5 Sējums 5 Lpp. 0097

		Padomes Direktīva(1991. gada 14. oktobris)par darba devēja pienākumu informēt darbiniekus par darba līguma vai darba attiecību nosacījumiem(91/533/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 100. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā jaunu darba formu attīstība ir palielinājusi darba attiecību veidu skaitu dalībvalstīs;tā kā sakarā ar šo attīstību dažas dalībvalstis uzskata, ka darba attiecības jāpakļauj formālām prasībām; tā kā šie noteikumi ir pieņemti, lai nodrošinātu darbiniekiem labāku aizsardzību pret iespējamiem viņu tiesību pārkāpumiem un lai radītu lielāku darba tirgus pārskatāmību;tā kā attiecīgie dalībvalstu tiesību akti ievērojami atšķiras tādos būtiskos jautājumos, kā prasība rakstiski informēt darbiniekus par galvenajiem darba līguma vai darba attiecību noteikumiem;tā kā atšķirības dalībvalstu tiesību aktos var tieši ietekmēt kopējā tirgus darbību;tā kā Līguma 117. pantā paredzēts, ka dalībvalstis vienojas par vajadzību uzlabot darbinieku darba apstākļus un dzīves līmeni, lai, ieviešot uzlabojumus, varētu tos saskaņot;tā kā 9. punkts Kopienas Hartā par darba ņēmēju sociālajām pamattiesībām, ko pieņēmuši 11 dalībvalstu un to valdību vadītāji Eiropas Padomē Strasbūrā 1989. gada 9. decembrī, nosaka:"Eiropas Kopienā katra darba ņēmēja nodarbinātības nosacījumi ir paredzēti tiesību aktos, koplīgumā vai darba līgumā saskaņā ar kārtību, kādu piemēro katrā valstī.";tā kā visā Kopienā jānosaka vispārīga prasība, ka katram darbiniekam jāizsniedz dokuments ar informāciju par galvenajiem viņa darba līguma vai darba attiecību elementiem;tā kā, ņemot vērā vajadzību darba attiecībās saglabāt zināmu elastību, dalībvalstīm nevajadzētu šo direktīvu piemērot dažām darba attiecībām;tā kā pienākumu sniegt informāciju var izpildīt ar rakstisku darba līgumu, dokumentu, ar kuru persona tiek apstiprināta amatā, kā arī vienu vai vairākiem citiem dokumentiem, bet, ja tādu nav, tad ar rakstisku paziņojumu, ko parakstījis darba devējs;tā kā, nosūtot darbinieku uz citu valsti, tam papildus galvenajiem darba līguma vai darba attiecību noteikumiem ir jāsaņem attiecīga informācija, kas saistīta ar viņa norīkošanu;tā kā, lai aizsargātu darbinieku intereses attiecībā uz dokumenta iegūšanu, jebkuras izmaiņas galvenajos darba līguma vai darba attiecību noteikumos viņiem jāpaziņo rakstiski;tā kā dalībvalstīm jāgarantē, ka darbinieki var prasīt to tiesību ievērošanu, ko viņiem piešķir šī direktīva;tā kā dalībvalstīm jāveic vajadzīgie pasākumi, lai vienmēr garantētu šajā direktīvā prasītos rezultātus, dalībvalstīm jāpieņem vajadzīgie normatīvie un administratīvie akti, lai izpildītu šīs direktīvas prasības, vai jānodrošina, ka rūpniecības nozares darba ņēmēji un darba devēji vienojas par vajadzīgajiem noteikumiem,IR PIEŅĒMUSI ŠO DIREKTĪVU.1. pantsPiemērošanas joma1. Šī direktīva attiecas uz katru darbinieku, kam ir darba līgums vai darba attiecības, kuras nosaka un/vai reglamentē tiesību akti, kas ir spēkā dalībvalstī.2. Dalībvalstis var noteikt, ka šī direktīva neattiecas uz darbiniekiem, kam ir darba līgums vai darba attiecības,a) - kuru kopējais ilgums nepārsniedz vienu mēnesi un/vai- kurās darba nedēļa nepārsniedz astoņas stundas; vaib) kam ir gadījuma un/vai īpašs raksturs, ar noteikumu, ka šajos gadījumos direktīvas nepiemērošanu attaisno objektīvi apsvērumi.2. pantsPienākums sniegt informāciju1. Darba devējam jāpaziņo darbiniekam, uz kuru attiecas šī direktīva, še turpmāk "darbinieks", darba līguma vai darba attiecību galvenie elementi.2. Šā panta 1. punktā minētā informācija attiecas vismaz uz:a) pušu personību;b) darba vietu; ja nav noteiktas vai pamata darba vietas, tad norāda, ka darbinieks ir nodarbināts vairākās vietās, kā arī reģistrēto uzņēmējdarbības vietu vai, ja vajadzīgs, darba devēja dzīvesvietu;c) i) darbinieka amata nosaukumu, pakāpi, darba raksturu vai kategoriju; vaiii) vispārīgu darba raksturojumu vai aprakstu;d) darba līguma vai darba attiecību uzsākšanas laiku;e) pagaidu darba līguma vai darba attiecību gadījumā — to ilgumu;f) ikgadējā apmaksātā atvaļinājuma ilgumu, ko darbinieks ir tiesīgs izmantot, vai, ja to nevar norādīt, informāciju sniedzot, tad procedūras šāda atvaļinājuma piešķiršanai un noteikšanai;g) paziņošanas termiņu, kas jāievēro darba devējam un darbiniekam, ja to darba līgums vai darba attiecības tiek pārtrauktas, vai, ja to nevar norādīt, informāciju sniedzot, tad metode šāda paziņošanas termiņa noteikšanai;h) darbiniekam paredzētās atlīdzības sākotnējo pamatsummu, citas sastāvdaļas un izmaksas biežumu;i) darbinieka parastās darba dienas vai nedēļas ilgumu;j) vajadzības gadījumā:i) koplīgumus, kas reglamentē darbinieka darba apstākļus;vaiii) gadījumā, ja koplīgumus ir noslēgušas īpašas kopējas organizācijas vai iestādes ārpus uzņēmuma, tad tās kompetentās organizācijas vai kopējās iestādes nosaukumu, kurā līgumi noslēgti.3. Informāciju, kas minēta 2. punkta f), g), h) un i) apakšpunktā, vajadzības gadījumā var sniegt kā norādi uz normatīvajiem un administratīvajiem aktiem vai koplīgumiem, kas reglamentē šos īpašos jautājumus.3. pantsInformācijas līdzekļi1. Informāciju, kas minēta 2. panta 2. punktā, var darbiniekam sniegt ne vēlāk kā divus mēnešus pēc darba uzsākšanas, ietverot to:a) rakstiskā darba līgumā; un/vaib) dokumentā par pieņemšanu darbā; un/vaic) vienā vai vairākos citos rakstiskos dokumentos, ja viens no šiem dokumentiem satur vismaz visu to informāciju, kas minēta 2. panta 2. punkta a), b), c), d), h) un i) apakšpunktā.2. Ja noteiktajā termiņā darbiniekam nav nodoti 1. punktā minētie dokumenti, darba devējam ne vēlāk kā divus mēnešus pēc darba uzsākšanas jāsniedz darbiniekam rakstisks paziņojums, kuru ir parakstījis darba devējs un kurā ietverta vismaz tā informācija, kas minēta 2. panta 2. punktā.Ja dokuments vai dokumenti, kas minēti 1. punktā, ietver tikai daļu no vajadzīgās informācijas, tad rakstiskajā paziņojumā, kas paredzēts šā punkta pirmajā daļā, jāiekļauj pārējā informācija.3. Ja darba līgums vai darba attiecības beidzas agrāk nekā divus mēnešus no darba sākšanas, tad informācijai, kas paredzēta šajā un 2. pantā, jābūt pieejamai darbiniekam vēlākais līdz šā laikposma beigām.4. pantsDarbinieku nosūtīšana uz citu valsti1. Ja darbiniekam jāstrādā citā valstī vai valstīs, kuras nav dalībvalstis un kuru likumi un/vai prakse reglamentē darba līgumu vai darba attiecības, tad dokuments vai dokumenti, kas minēti 3. pantā, jānodod viņam/viņai līdz aizbraukšanai, un tajos jānorāda vismaz šāda papildu informācija:a) nodarbinātības ilgums ārzemēs;b) valūta, kādā izmaksās atlīdzību;c) ja vajadzīgs, tad naudas pabalsts vai pabalsts natūrā par nosūtīšanu darbā uz ārzemēm;d) ja vajadzīgs, tad nosacījumi, kas reglamentē darbinieka repatriāciju.2. Informāciju, kas minēta 1. punkta b) un c) apakšpunktā, vajadzības gadījumā var sniegt kā norādi uz normatīvajiem un administratīvajiem aktiem vai koplīgumiem, kas reglamentē šos īpašos jautājumus.3. Šā panta 1. un 2. punktu nepiemēro, ja nodarbinātības ilgums ārpus valsts, kuras likumi un/vai prakse reglamentē darba līgumu vai darba attiecības, ir viens mēnesis vai mazāk.5. pantsDarba līguma vai darba attiecību elementu pārveidošana1. Par jebkurām izmaiņām ziņās, kas minētas 2. panta 2. punktā un 4. panta 1. punktā, jāsastāda rakstisks dokuments, kurš darba devējam jānodod darbiniekam iespējami īsā laikā, bet ne vēlāk kā vienu mēnesi pēc attiecīgo izmaiņu ieviešanas.2. Rakstiskais dokuments, kas minēts 1. punktā, nav obligāts, ja normatīvajos un administratīvajos aktos vai koplīgumos, uz kuriem atsaucas 3. pantā minētajos dokumentos, ir papildus ieviestas izmaiņas saskaņā ar 4. panta 1. punktu.6. pantsDarba līguma vai darba attiecību forma, pierādījumi par to pastāvēšanu un procedūras noteikumiŠī direktīva neierobežo valstu tiesību aktus un praksi attiecībā uz:- darba līguma vai darba attiecību formu,- pierādījumiem par darba līguma vai darba attiecību pastāvēšanu un saturu,- attiecīgiem procedūras noteikumiem.7. pantsLabvēlīgāki nosacījumiŠī direktīva neietekmē dalībvalstu prerogatīvu piemērot vai ieviest normatīvus un administratīvus aktus, kas ir labvēlīgāki darbiniekiem, kā arī prerogatīvu veicināt vai atļaut piemērot līgumus, kas ir labvēlīgāki darbiniekiem.8. pantsTiesību aizsardzība1. Dalībvalstis savās tiesību sistēmās ievieš vajadzīgos pasākumus, lai visiem darbiniekiem, kas uzskata, ka viņu intereses ir aizskartas, jo nav izpildītas šīs direktīvas prasības, būtu iespējas celt prasību tiesā pēc tam, kad izmantota citu kompetentu iestāžu palīdzība.2. Dalībvalstis var paredzēt, ka 1. punktā minētos apstrīdēšanas līdzekļus var izmantot tad, ja darbinieks par to paziņo darba devējam, un darba devējs nesniedz atbildi 15 dienās pēc paziņošanas.Tomēr 4. pantā minētajos gadījumos nevar prasīt ievērot formalitāti par iepriekšēju paziņošanu ne darbiniekiem ar pagaidu darblīgumu vai darba attiecībām, ne arī darbiniekiem bez kolektīvā līguma vai kolektīviem līgumiem par darba attiecībām.9. pantsNobeiguma noteikumi1. Tā kā dalībvalstīm jāveic vajadzīgie pasākumi, lai vienmēr garantētu šajā direktīvā paredzētos rezultātus, dalībvalstis pieņem vajadzīgos normatīvos un administratīvos aktus, lai izpildītu šīs direktīvas prasības ne vēlāk kā līdz 1993. gada 30. jūnijam, vai nodrošina, ka līdz minētajam datumam darba devēju un darba ņēmēju pārstāvji ievieš vajadzīgos noteikumus, noslēdzot līgumu.Par to dalībvalstis tūlīt informē Komisiju.2. Dalībvalstis veic vajadzīgos pasākumus, lai nodrošinātu, ka gadījumā, ja darba attiecības pastāv līdz tam, kad stājas spēkā dalībvalstu pieņemtie noteikumi, darba devējs divos mēnešos pēc darbinieka lūguma saņemšanas izsniedz viņam jebkuru dokumentu, kas minēts 3. pantā un kas vajadzības gadījumā papildināts atbilstīgi 4. panta 1. punktam.3. Pieņemot 1. punktā minētos pasākumus, dalībvalstis tajos atsaucas uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces.4. Dalībvalstis tūlīt informē Komisiju par pasākumiem, ko tās ir veikušas, lai piemērotu šo direktīvu.10. pantsŠī direktīva ir adresēta dalībvalstīm.Luksemburgā, 1991. gada 14. oktobrīPadomes vārdā —priekšsēdētājsB. De Vries[1] OV C 24, 31.1.1991., 3. lpp.[2] OV C 240, 16.9.1991., 21. lpp.[3] OV C 159, 17.6.1991., 32. lpp.--------------------------------------------------


title: Padomes direktīva (1988. gada 16. maijs), ar ko groza II pielikumu Direktīvai 76/895/EEK un 86/362/EEK par pesticīdu atlieku maksimāli pieļaujamo daudzumu noteikšanu attiecīgi augļos un dārzeņos un uz tiem, un labībā un uz tās

text:
Svarīgs juridisks paziņojums

|

31988L0298

Oficiālais Vēstnesis L 126 , 20/05/1988 Lpp. 0053 - 0054 Speciālizdevums somu valodā: Nodaļa 3 Sējums 26 Lpp. 0180  Speciālizdevums zviedru valodā: Nodaļa 3 Sējums 26 Lpp. 0180

		Padomes direktīva(1988. gada 16. maijs),ar ko groza II pielikumu Direktīvai 76/895/EEK un 86/362/EEK par pesticīdu atlieku maksimāli pieļaujamo daudzumu noteikšanu attiecīgi augļos un dārzeņos un uz tiem, un labībā un uz tās(88/298/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem [1], kurā jaunākie grozījumi izdarīti ar Regulu 3768/85 [2], un jo īpaši tās 5. pantu,ņemot vērā Padomes 1986. gada 24. jūlija Direktīvu 86/362/EEK par pesticīdu atlieku maksimāli pieļaujamo daudzumu noteikšanu labībā un uz tās [3], un jo īpaši tās 11. pantu,ņemot vērā Komisijas priekšlikumu,tā kā, ievērojot zinātnes un tehnikas attīstību un prasības veselības un lauksaimniecības jomā, ir nepieciešams grozīt noteikumus, jo īpaši maksimāli pieļaujamos daudzumus, kas iekļauti Direktīvas 76/895/EEK II pielikumā attiecībā uz kaptafolu, kaptānu, hlorfenvinfosu, dodīnu, fenitrotionu, folpetu, formotionu un malationu;tā kā to pašu iemeslu dēļ vēlams atjaunināt Direktīvu 76/895/EEK, pievienojot noteikumus attiecībā uz turpmākiem pesticīdiem, kuru atliekas var parādīties augļos un dārzeņos un uz tiem, proti, etionu, etilēna dibromīdu, mevinfosu, fozalonu un 2, 4, 5 — T, un atjaunināt Direktīvu 86/362/EEK, pievienojot noteikumus attiecībā uz turpmāku pesticīdu, kura atliekas var parādīties labībā, proti, kaptafolu,IR PIEŅĒMUSI ŠO DIREKTĪVU.1. pantsAr šo Direktīvas 76/895/EEK II pielikumu groza šādi:1. Zemāk minēto pesticīdu atlieku maksimāli pieļaujamos daudzumus, kas norādīti tabulā, aizstāj ar šādiem:Zināmais nosaukums | Maksimāli pieļaujamie daudzumi mg/kg (ppm) |kaptafols | 0,05: | |kaptāns | summa | 3: | sēkleņi, ogas un sīkaugļi, vīnogas, tomāti |folpets | 2: | pupas un pupiņas, platlapu endīvijas, endīvijas, puravi, kauleņi, dārza salāti, zirņi || | 0,1: | citi produkti |hlorfenvinfoss (E — un Z –izomēru summa) | 1: | citrusaugļi |0,5: | sīpoli, bumbuļu un sakņu dārzeņi, smaržīgās selerijas un pētersīļi |0,05: | sēnes, citi augļi |0,1: | citi dārzeņi |dodīns | 1: | sēkleņi un kauleņi |0,2: | citi produkti |fenitrotions | 2: | citrusaugļi |0,5: | citi produkti |formotions | 0,2: | citrusaugļi |0,1: | citi produkti |malations (tostarp malaoksons) | 2: | citrusaugļi |3: | dārzeņi, izņemot sakņu dārzeņus |0,5: | citi produkti |2. Tabulā iekļauj šādu pesticīdu atliekas, kā arī attiecīgos sīkos datus:Pesticīdu atliekas | Maksimāli pieļaujamie daudzumi mg/kg (ppm) |Zināmais nosaukums | Ķīmiskā formula | | |etions | O,O,O',O' – tetraetil S, S' – metilēna di (ditiofosfāts) | 2 | : citrusaugļi |0,5 | : sēkleņi, kauleņi un vīnogas |0,1 | : citi produkti |etilēna dibromīds | 1,2 – dibrometāns | 0,01 | |mevinfoss | 2 – metoksi – karbonil – 1 – metil – vinil dimetilfosfāts (cis – un trans – izomēru summa) | 0,2: | sēkleņi, citrusaugļi un aprikozes |0,5: | citi kauleņi, lapu dārzeņi |0,1: | citi produkti |fozalons | S – (6 – hlor – 2 – oksobenzo – oksazolīn – 3 – yl) metila OO – dietilditiofosfāts | 1: | citrusaugļi un zemenes |2: | sēkleņi un persiki |0,1: | sakņu dārzeņi un olīvas |1: | citi produkti |2,4,5 – T | (2,4,5 – tri – hlorfenoksi) – etiķskābe | 0,05 | |2. pantsDirektīvas 86/362/EEK II pielikuma A daļai pievieno šādu tabulu:Pesticīdu atliekas | Maksimāli pieļaujamie daudzumi mg/kg (ppm) |19. kaptafols | 0,05 |3. pantsDalībvalstīs stājas spēkā normatīvi un administratīvie akti, kas vajadzīgi, lai izpildītu šīs direktīvas prasības:- ne vēlāk kā 1988. gada 1. jūlijā attiecībā uz kaptafolu, kaptānu un folpetu,- ne vēlāk kā 1989. gada 1. janvārī attiecībā uz citiem pesticīdiem.Par to dalībvalstis tūlīt informē Komisiju.4. pantsŠī direktīva ir adresēta dalībvalstīm.Briselē, 1988. gada 16. maijāPadomes vārdā –priekšsēdētājsI. Kiechle[1] OV L 340, 9.12.1976., 26. lpp.[2] OV L 362, 31.12.1985., 8. lpp.[3] OV L 221, 7.8.1986., 37. lpp.--------------------------------------------------


title: Padomes Direktīva (1990. gada 28. jūnijs) par darba ņēmēju aizsardzību pret risku, kas saistīts ar pakļautību kancerogēnu iedarbībai darbā (sestā atsevišķā direktīva Direktīvas 89/391/EEK 16. panta 1. punkta nozīmē)

text:
Svarīgs juridisks paziņojums

|

31990L0394

Oficiālais Vēstnesis L 196 , 26/07/1990 Lpp. 0001 - 0007 Speciālizdevums somu valodā: Nodaļa 5 Sējums 4 Lpp. 0208  Speciālizdevums zviedru valodā: Nodaļa 5 Sējums 4 Lpp. 0208

		Padomes Direktīva(1990. gada 28. jūnijs)par darba ņēmēju aizsardzību pret risku, kas saistīts ar pakļautību kancerogēnu iedarbībai darbā (sestā atsevišķā direktīva Direktīvas 89/391/EEK 16. panta 1. punkta nozīmē)(90/394/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 118.a pantu,ņemot vērā Komisijas priekšlikumu [1] pēc konsultācijām ar Darba drošības, higiēnas un veselības aizsardzības padomdevēju komiteju,sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā Līguma 118.a pants nosaka, ka Padome ar direktīvām pieņem minimālās prasības uzlabojumu veicināšanai, jo īpaši darba vidē tā, lai garantētu labāku darba ņēmēju veselības aizsardzību un drošību;tā kā saskaņā ar šo pantu šajās direktīvās jāizvairās ietvert administratīvus, finansiālus un juridiskus šķēršļus mazo un vidējo uzņēmumu dibināšanai un attīstībai;tā kā Padomes 1984. gada 27. februāra rezolūcija par Eiropas Kopienu otro rīcības programmu drošībai un veselības aizsardzībai darbā [4] paredz izstrādāt aizsardzības pasākumus darba ņēmējiem, kas pakļauti kancerogēnu iedarbībai;tā kā Komisija savā programmā drošībai, higiēnai un veselības aizsardzībai darbā paredz pieņemt direktīvas, kas garantē darba ņēmēju veselību un drošību [5];tā kā atbilstība minimālajām prasībām, kas paredzētas labāka veselības un drošības standarta nodrošināšanai, aizsargājot darba ņēmējus pret risku, kas saistīts ar kancerogēnu iedarbību darbā, ir būtiska darba ņēmēju veselībai un drošībai;tā kā šī ir atsevišķā direktīva Padomes 1989. gada 12. jūnija Direktīvas 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [6], 16. panta 1. punkta nozīmē; tā kā tādēļ minētās direktīvas noteikumi ir pilnībā piemērojami attiecībā uz darba ņēmēju pakļaušanu kancerogēnu iedarbībai, neskarot stingrākus un/vai specifiskus šīs direktīvas noteikumus;tā kā Padomes 1967. gada 27. jūnija Direktīvā 67/548/EEK par normatīvo un administratīvo aktu tuvināšanu attiecībā uz bīstamo vielu klasifikāciju, iepakošanu un marķēšanu [7], kurā jaunākie grozījumi izdarīti ar Direktīvu 88/490/EEK [8], ietverts bīstamo vielu saraksts un norādījumi par katras vielas klasifikācijas un marķēšanas kārtību;tā kā Padomes 1988. gada 7. jūnija Direktīvā 88/379/EEK par normatīvo un administratīvo aktu tuvināšanu attiecībā uz bīstamu preparātu klasifikāciju, iepakošanu un marķēšanu [9], kurā jaunākie grozījumi izdarīti ar Direktīvu 89/178/EEK [10], ietverti norādījumi par šādu preparātu klasifikācijas un marķēšanas kārtību;tā kā rīcības plāns 1987.–1989. gadam, kas pieņemts saskaņā ar programmu "Eiropa pret vēzi", paredz atbalstīt Eiropas zinātnieku pētījumus par noteiktu ķīmisko vielu iespējamo lomu vēža izraisīšanā;tā kā, lai gan pašreizējie zinātnes atzinumi neļauj noteikt līmeni, zem kura vairs nepastāv risks veselībai, samazinot kancerogēno vielu iedarbību, šis risks tomēr mazināsies;tā kā, lai veicinātu šāda riska samazināšanos, tomēr būtu jānosaka robežvērtības un citi ierobežojoši pasākumi attiecībā uz visiem kancerogēniem, par kuriem tas iespējams, pateicoties pieejamajai informācijai, tajā skaitā zinātniskiem un tehniskiem datiem;tā kā jāveic profilakses pasākumi, lai aizsargātu kancerogēnu iedarbībai pakļauto darba ņēmēju veselību un drošību;tā kā šī direktīva nosaka īpašas prasības, kas ir specifiskas kancerogēnu iedarbībai;tā kā šajā direktīvā ir ņemti vērā iekšējā tirgus sociālās dimensijas īstenošanas praktiskie aspekti;tā kā saskaņā ar Lēmumu 74/325/EEK [11], kurā jaunākie grozījumi izdarīti ar 1985. gada Pievienošanās aktu, Komisijai jāapspriežas ar Darba drošības, higiēnas un veselības aizsardzības padomdevēju komiteju par priekšlikumiem šajā jomā,IR PIEŅĒMUSI ŠO DIREKTĪVU.I IEDAĻAVISPĀRĪGI NOTEIKUMI1. pantsMērķis1. Šīs direktīvas, kas ir sestā atsevišķā direktīva Direktīvas 89/391/EEK 16. panta 1. punkta nozīmē, mērķis ir pasargāt darba ņēmējus no riska attiecībā uz viņu veselību un drošību, kā arī novērst šādu risku, kas rodas vai var rasties no kancerogēnu iedarbības darbā.Tā nosaka minimālās prasības šajā jomā, to skaitā robežvērtības.2. Šī direktīva neattiecas uz darba ņēmējiem, kas pakļauti tikai radiācijas iedarbībai, uz kuru attiecas Eiropas Atomenerģijas kopienas dibināšanas līgums.3. Direktīva 89/391/EEK pilnībā attiecas uz visu 1. punktā minēto jomu, neskarot stingrākus un/vai īpašus noteikumus, kas ietverti šajā direktīvā.2. pantsDefinīcijaŠajā direktīvā "kancerogēns" ir:a) viela, uz kuru Direktīvas 67/548/EEK I pielikumā attiecina riska frāzi R 45 — "var izraisīt vēzi";b) preparāts, kuru saskaņā ar Direktīvas 88/379/EEK 3. panta 5. punkta j) apakšpunktu var marķēt kā R 45 — "var izraisīt vēzi";c) viela, preparāts vai process, kas minēts I pielikumā, kā arī viela vai preparāts, ko atbrīvo I pielikumā minētais process.3. pantsDarbības joma — riska noteikšana un novērtējums1. Šo direktīvu piemēro darbībām, kurās darba ņēmēji saistībā ar savu darbu ir pakļauti vai var tikt pakļauti kancerogēnu iedarbībai.2. Attiecībā uz jebkuru darbību, kuras laikā pastāv kancerogēnu iedarbības risks, jānosaka šīs iedarbības raksturs, pakāpe un ilgums, lai būtu iespējams novērtēt jebkādu risku darba ņēmēju veselībai un drošībai, kā arī noteikt veicamos pasākumus.Vērtēšana jāatkārto regulāri un pie jebkurām izmaiņām apstākļos, kas varētu ietekmēt darba ņēmēju pakļaušanu kancerogēnu iedarbībai.Darba devējam pēc atbildīgo iestāžu pieprasījuma jāsniedz informācija, kas vajadzīga vērtējuma sagatavošanai.3. Turklāt, novērtējot risku, ņem vērā visus galvenos iedarbības veidus, piemēram, kaitīgo iedarbību uz ādu.4. Kad veikta 2. punktā minētā vērtēšana, darba devēji pievērš īpašu uzmanību visu veidu iedarbībai uz riskam pakļauto darba ņēmēju veselību un drošību un, inter alia, apsver iespēju izvairīties no šādu darba ņēmēju nodarbināšanas zonās, kur iespējama saskarsme ar kancerogēniem.II IEDAĻADARBA DEVĒJA PIENĀKUMI4. pantsSamazināšana un aizstāšana1. Darba devējs samazina kancerogēnu izmantošanu darba vietā, jo īpaši aizstājot tās, ciktāl tas tehnisku apsvērumu dēļ iespējams, ar vielu, preparātu vai procesu, kas atbilstīgi saviem pielietošanas nosacījumiem nav bīstams vai ir mazāk bīstams darba ņēmēju veselībai vai drošībai.2. Darba devējs pēc pieprasījuma iesniedz savu pētījumu rezultātus attiecīgajām iestādēm.5. pantsKancerogēnu iedarbības novēršana un mazināšana1. Ja 3. panta 2. punktā minētās vērtēšanas rezultāts atklāj risku darba ņēmēju veselībai vai drošībai, jānovērš darba ņēmēju pakļaušana kancerogēnu iedarbībai.2. Ja tehniski nav iespējams aizvietot kancerogēnus ar vielu, preparātu vai procesu, kas atbilstīgi saviem pielietošanas nosacījumiem nav bīstams vai ir mazāk bīstams veselībai vai drošībai, darba devējs tehnisko iespēju robežās nodrošina kancerogēnu ražošanu un izmantošanu slēgtā sistēmā.3. Ja slēgta sistēma nav tehniski iespējama, darba devējs nodrošina, ka kancerogēnu iedarbība uz darba ņēmējiem tiek samazināta līdz tik zemam līmenim, kāds vien tehniski ir iespējams.4. Visur, kur izmantoto kancerogēnus, darba devējs veic šādus pasākumus:a) ierobežo kancerogēnu daudzumus darba vietā;b) kancerogēnu iedarbībai pakļauj iespējami mazāku darba ņēmēju skaitu;c) darba procesus un tehnoloģijas uzraudzības pasākumus plāno tā, lai izvairītos vai samazinātu kancerogēnu izdalīšanos darba vietā;d) kancerogēnu evakuācija no to izdalīšanās vietas, lokālās vilkmes sistēma vai kopējā ventilācija — visas šāda veida metodes atbilst vajadzībai aizsargāt sabiedrības veselību un vidi;e) izmanto atbilstīgas esošās sistēmas kancerogēnu mērīšanai, jo īpaši, lai pēc iespējas ātrāk atklātu pārmērīgu kancerogēnu iedarbību, ko rada neparedzams notikums vai negadījums;f) pielieto piemērotas darba procedūras un metodes;g) veic kolektīvos aizsardzības pasākumus un/vai, ja nav iespējams citādi izvairīties no pakļaušanas kancerogēnu iedarbībai, individuālos aizsardzības pasākumus;h) veic higiēnas pasākumus, jo īpaši regulāru grīdu, sienu un citu virsmu tīrīšanu;i) informē darba ņēmējus;j) iezīmē riska zonas un izliek piemērotas brīdinājuma un drošības zīmes, tostarp arī zīmi "nesmēķēt", vietās, kur uz darba ņēmējiem iedarbojas vai var iedarboties kancerogēni;k) izveido rīcības plānus avārijas situācijām, kuras, iespējams, var radīt pārāk lielu pakļaušanu kancerogēnu iedarbībai;l) nodrošina kancerogēnu drošu glabāšanu, pārkraušana un transportēšanu, jo īpaši, lietojot aizzīmogotus un skaidri saskatāmi marķētus konteinerus;m) nodrošina drošu, darba ņēmēju veiktu atkritumu savākšanu, glabāšanu un izvešanu, to skaitā aizzīmogotu un skaidri saskatāmi marķētu konteineru lietošanu.6. pantsInformācija kompetentajai iestādeiGadījumos, kad 3. panta 2. punktā minētās vērtēšanas rezultāti atklāj risku darba ņēmēju veselībai vai drošībai, darba devējs pēc kompetento iestāžu pieprasījuma sniedz atbilstīgu informāciju par:a) veiktajām darbībām un/vai ražošanas procesiem, nosaucot kancerogēnu izmantošanas iemeslus;b) ražoto vai izmantoto kancerogēnus saturošo vielu vai preparātu daudzumu;c) iedarbībai pakļauto darba ņēmēju skaitu;d) veiktajiem aizsargpasākumiem;e) izmantoto aizsargierīču veidu;f) kancerogēno iedarbības raksturu un pakāpi.g) kancerogēno vielu aizstāšanas gadījumiem.7. pantsNeparedzēta pakļaušana kancerogēnu iedarbībai1. Neparedzēta notikuma vai avārijas gadījumā, kas var radīt darba ņēmējiem pārmērīgu pakļaušanu kancerogēnu iedarbībai, darba devējs par to informē darba ņēmējus.2. Līdz normālas situācijas atjaunošanai un kancerogēnu pārmērīgas iedarbības cēloņu novēršanai:a) skartajā zonā atļauts uzturēties tikai tiem darba ņēmējiem, kas nepieciešami remontdarbu un citu būtisku darbu veikšanai;b) šos darba ņēmējus nodrošina ar obligāti valkājamu aizsargapģērbu un individuālo respiratoru; pakļaušana iedarbībai nedrīkst būt nepārtraukta, un tās laiks katram darba ņēmējam jāsamazina līdz minimumam;c) darba ņēmēji bez aizsardzības aprīkojuma skartajā vietā strādāt nedrīkst.8. pantsParedzama pakļaušana iedarbībai1. Noteiktu uzdevumu, piemēram, apkopes veikšanai, attiecībā uz ko ir iepriekš paredzama ievērojami palielināta pakļaušana kancerogēnu iedarbībai un attiecībā uz ko visu tehnisko aizsardzības pasākumu arsenāls, lai ierobežotu darba ņēmēju pakļaušanu kancerogēnu iedarbībai, ir izsmelts, pēc konsultācijas ar darba ņēmējiem un/vai viņu pārstāvjiem uzņēmumā vai iestādē, darba devējs, nemazinot savu atbildību, nosaka pasākumus, kas nepieciešami, lai līdz minimumam samazinātu laiku, kad katrs darba ņēmējs ir pakļauts kancerogēnu iedarbībai, un lai nodrošinātu darba ņēmēju aizsardzību uzdevuma izpildes laikā.Saskaņā ar pirmo daļu iesaistītos darba ņēmējus apgādā ar aizsargapģērbu un individuālo respiratoru, kas jāvalkā visu laiku, kamēr pastāv pārmērīga pakļaušana kancerogēnu iedarbībai; iedarbība nedrīkst būt nepārtraukta, un tās laiks katram darba ņēmējam jāsamazina līdz minimumam.2. Jāveic atbilstīgi pasākumi, lai nodrošinātu, ka zonas, kurās notiek 1. punkta pirmajā daļā minētās darbības, tiktu skaidri norobežotas un iezīmētas, vai ar citiem līdzekļiem jānodrošina, ka tās nav pieejamas nepiederošām personām.9. pantsIekļūšana riska zonāsDarba devējs veic piemērotus pasākumus, lai nodrošinātu, ka zonās, kur notiek darbības, attiecībā uz ko 3. panta 2. punktā minētās vērtēšanas rezultāti atklāj risku darba ņēmēju veselībai vai drošībai, var iekļūt tikai tie darba ņēmēji, kam savu pienākumu un darba dēļ tur ir jābūt.10. pantsHigiēna un individuālā aizsardzība1. Visos gadījumos, kur iespējams piesārņojums ar kancerogēniem, darba devēja pienākums ir nodrošināt, ka:a) darba ņēmēji neēd, nedzer un nesmēķē vietās, kur pastāv risks piesārņojumam ar kancerogēniem;b) darba ņēmēji ir apgādāti ar piemērotu aizsargapģērbu vai citādu piemērotu specapģērbu;atsevišķas glabātuves ir paredzētas darba vai speciālam apģērbam un ielas apģērbam;c) darba ņēmējiem ir pieejamas piemērotas mazgāšanās un tualetes telpas;d) aizsargierīces pienācīgi glabā piemērotā vietā;tās pārbauda un tīra, ja iespējams, pirms un vienmēr pēc lietošanas;bojātās ierīces pirms turpmākās izmantošanas salabo vai nomaina.2. Šie pasākumi darba ņēmējiem pieejami bez maksas.11. pantsDarba ņēmēju informēšana un apmācība1. Darba devējs veic attiecīgus pasākumus, lai nodrošinātu, ka darba ņēmēji un/vai to pārstāvji uzņēmumā vai iestādē saņem pietiekamu un atbilstīgu apmācību, pamatojoties uz pieejamo informāciju, jo īpaši informāciju un instrukcijas par:a) iespējamu risku veselībai, ietverot papildu risku sakarā ar tabakas lietošanu;b) drošības pasākumiem, kas veicami, lai novērstu pakļaušanu kancerogēnu iedarbībai;c) higiēnas prasībām;d) aizsargapģērba valkāšanu un aizsargierīču izmantošanu;e) pasākumiem, ko darba ņēmēji, to skaitā glābšanas darba ņēmēji, veic avārijas gadījumā un nelaimes gadījumu profilaksei.Apmācību:- pielāgo, lai ņemtu vērā jaunu vai mainījušos risku, un- vajadzības gadījumā periodiski atkārto.2. Darba devēji informē darba ņēmējus par iekārtām un attiecīgiem konteineriem, kas satur kancerogēnus, nodrošina, ka šie konteineri, iepakojumi un iekārtas ir skaidri un salasāmi marķētas un ka uz tām ir uzstādītas skaidri saskatāmas brīdinājuma un bīstamības zīmes.12. pantsDarba ņēmēju informēšanaJāveic atbilstīgi pasākumi, lai nodrošinātu, ka:a) darba ņēmēji un/vai visi to pārstāvji uzņēmumā vai iestādē var pārbaudīt, vai šī direktīva tiek piemērota, vai var iesaistīties tās piemērošanā, jo īpaši attiecībā uz:i) aizsargapģērba un aizsargierīču izvēles un valkāšanas ietekmi uz veselību un drošību, neskarot darba devēja atbildību aizsargapģērba un aizsargierīču efektivitātes noteikšanā;ii) darba devēja noteiktiem pasākumiem, kas ir minēti 8. panta 1. punkta pirmajā daļā, neskarot darba devēja atbildību noteikt šos pasākumus;b) darba ņēmējus un/vai to pārstāvjus uzņēmumā vai iestādē iespējami drīz informē par pārmērīgu kancerogēnu iedarbību, tajā skaitā 8. pantā minēto, par tās cēloņiem un pasākumiem, ko veic vai kas veicami stāvokļa labošanai;c) darba devējs glabā sarakstu par darba ņēmējiem, kas veic darbības, attiecībā uz kurām 3. panta 2. punktā noteiktās vērtēšanas rezultāti atklāj risku darba ņēmēju drošībai vai veselībai, norādot, ja ir pieejama šāda informācija, iedarbību, kādai darba ņēmēji ir bijuši pakļauti;d) saraksts, kas minēts c) apakšpunktā, ir pieejams ārstam un/vai kompetentajai iestādei, kā arī citām par darba ņēmēju darba drošību un veselību atbildīgām personām;e) katram darba ņēmējam no šī saraksta ir pieejama informācija par sevi;f) darba ņēmējiem un/vai visiem to pārstāvjiem uzņēmumā vai iestādē ir pieejama anonīma kolektīvā informācija.13. pantsDarba ņēmēju konsultēšana un līdzdalībaDarba ņēmēju un/vai to pārstāvju konsultēšana un līdzdalība saistībā ar jautājumiem, uz kuriem attiecas šī direktīva, tostarp tās pielikumi, notiek saskaņā ar Direktīvas 89/391/EEK 11. pantu.III IEDAĻADAŽĀDI NOTEIKUMI14. pantsMedicīniskā uzraudzība1. Dalībvalstis, saskaņā ar valsts tiesību aktiem un/vai praksi, paredz priekšdarbus, kas veicami, lai nodrošinātu to darba ņēmēju medicīnisko uzraudzību, kam 3. panta 2. punktā minētās vērtēšanas rezultāti atklāj risku drošībai vai veselībai.2. Priekšdarbus, kas minēti 1. punktā, veic tā, lai katrs darba ņēmējs, ja tas nepieciešams, varētu pārbaudīt veselību:- pirms iedarbības,- ik pēc noteikta laikposma turpmāk.Šie priekšdarbi ir tādi, lai būtu iespējams tieši īstenot individuālās un arodhigiēnas pasākumus.3. Ja konstatē, ka kāds darba ņēmējs cieš no traucējumiem, kuru iemesls varētu būt pakļaušana kancerogēnu iedarbībai, ārsts vai par darba ņēmēju medicīnisko uzraudzību atbildīgais speciālists drīkst pieprasīt, lai citi līdzīgai iedarbībai pakļauti darba ņēmēji iziet veselības pārbaudi.Tādā gadījumā veic atkārtotu kancerogēnu iedarbības riska vērtēšanu saskaņā ar 3. panta 2. punktu.4. Gadījumos, kad izdara medicīniskās pārbaudes, veido individuālo medicīnisko dokumentāciju, un ārsts vai par darba ņēmēju medicīnisko uzraudzību atbildīgais speciālists iesaka profilaktiskos un aizsardzības pasākumus katram atsevišķam darba ņēmējam.5. Darba ņēmējiem jāsniedz informācija un ieteikumi par jebkuru veselības pārbaudi, ko viņi var veikt pēc tam, kad beigusies pakļaušana kancerogēnu iedarbībai.6. Saskaņā ar valsts tiesību aktiem un/vai praksi:- darba ņēmējiem ir pieejami viņu veselības pārbaudes rezultāti, un- attiecīgie darba ņēmēji vai darba devējs var pieprasīt pārskatīt veselības pārbaužu rezultātus.7. Praktiski norādījumi darba ņēmēju medicīniskajai uzraudzībai doti II pielikumā.8. Par visiem vēža gadījumiem, kas saskaņā ar valsts tiesību aktiem un/vai praksi atzīti par tādiem, kas radušies darbā kancerogēnu iedarbības rezultātā, ziņo kompetentajai iestādei.15. pantsMedicīniskās dokumentācijas uzglabāšana1. Sarakstu, kas minēts 12. panta c) apakšpunktā, un 14. panta 4. punktā minēto medicīnisko dokumentāciju saskaņā ar valsts tiesību aktiem un/vai praksi glabā vismaz 40 gadus pēc tam, kad beigusies pakļaušana kancerogēnu iedarbībai.2. Gadījumā, ja uzņēmums pārtrauc savu darbību, šos dokumentus saskaņā ar valsts tiesību aktiem un/vai praksi dara pieejamus atbildīgajai iestādei.16. pantsRobežvērtības1. Padome saskaņā ar Līguma 118.a pantā noteikto procedūru, ņemot par pamatu pieejamo informāciju, tostarp zinātnes un tehnikas atzinumus, direktīvās nosaka robežvērtības attiecībā uz visiem tiem kancerogēniem, kam tas ir iespējams, un, vajadzības gadījumā, citus tieši attiecināmus noteikumus.2. Robežvērtības un citi tieši attiecināmi noteikumi izklāstīti III pielikumā.17. pantsPielikumi1. I un III pielikumu var grozīt tikai saskaņā ar Līguma 118.a pantā noteikto kārtību.2. Tehniskas izmaiņas II pielikumā sakarā ar tehnikas attīstību, starptautisko noteikumu vai instrukciju izmaiņām un jauniem atklājumiem kancerogēnu jomā izdarāmas saskaņā ar Direktīvas 89/391/EEK 17. pantā paredzēto procedūru.18. pantsDatu izmantošanaKomisijai ir pieejama 14. panta 8. punktā minētā valsts kompetento iestāžu izmantotā informācija.19. pantsNobeiguma noteikumi1. Dalībvalstīs stājas spēkā normatīvi un administratīvi akti, kas vajadzīgi, lai ne vēlāk kā līdz 1992. gada 31. decembrim izpildītu šīs direktīvas prasības.Gadījumā, ja būs nepieciešams grozīt direktīvas 67/548/EEK vai 88/379/EEK ar papilddirektīvām pēc šīs direktīvas izziņošanas attiecībā uz 2. panta a) un b) punktā minētajām vielām un preparātiem, dalībvalstīs stājas spēkā normatīvi un administratīvi akti, kas vajadzīgi, lai ieviestu šos grozījumus pirmajā daļā minētajos noteikumos līdz papilddirektīvās noteiktā ieviešanas termiņa beigām.Dalībvalstis tūlīt informē Komisiju par šajā punktā minēto noteikumu stāšanos spēkā.2. Dalībvalstis dara Komisijai zināmus tos savu tiesību aktu noteikumus, ko tās pieņēmušas vai ko gatavojas pieņemt jomā, uz ko attiecas šī direktīva.20. pantsŠī direktīva ir adresēta dalībvalstīm.Luksemburgā, 1990. gada 28. jūnijāPadomes vārdā —priekšsēdētājaM. Geoghegan-quinn[1] OV C 34, 8.2.1988., 9. lpp.[2] OV C 158, 26.6.1989., 121. lpp. un OV C 149, 18.6.1990.[3] OV C 208, 8.8.1988., 43. lpp.[4] OV C 67, 8.3.1984., 2. lpp.[5] OV C 28, 3.2.1988., 1. lpp.[6] OV L 183, 29.6.1989., 1. lpp.[7] OV 196, 16.8.1967., 1. lpp.[8] OV L 259, 19.9.1988., 1. lpp.[9] OV L 187, 16.7.1988., 14. lpp.[10] OV L 64, 8.3.1989., 18. lpp.[11] OV L 185, 9.7.1974., 15. lpp.--------------------------------------------------I PIELIKUMSVielu, preparātu un procesu saraksts (2. panta c) apakšpunkts)1. Auramīna ražošana.2. Darbi, kas saistīti ar policikliskos aromātiskos ogļūdeņražus saturošu ogļu kvēpu, ogļu darvas un ogļu piķa iedarbību.3. Darbi, kas saistīti ar putekļu, izgarojumu un aerosolu iedarbību melhiora matējumu apdedzināšanas vai elektrorafinēšanas laikā.4. Stipro skābju procesi izopropilspirta ražošanā.--------------------------------------------------II PIELIKUMSPraktiski ieteikumi darba ņēmēju medicīniskajai uzraudzībai(14. panta 7. punkts)1. Ārstam vai personai, kas atbildīga par kancerogēnu iedarbībai pakļauto darba ņēmēju medicīnisko uzraudzību, jāpārzina iedarbības nosacījumi vai apstākļi attiecībā uz katru darba ņēmēju.2. Darba ņēmēju veselības pārraudzība jāveic saskaņā ar arodmedicīnas principiem un praksi; tajā ietver vismaz šādus pasākumus:- darba ņēmēju medicīniskās un arodvēstures dokumentācijas uzglabāšana,- individuāla intervija,- vajadzības gadījumā, bioloģiskas pārbaudes, kā arī agrīno un atgriezenisko traucējumu noteikšana.Par turpmākām pārbaudēm lemj katra darba ņēmēja veselības pārbaudes laikā un saskaņā ar jaunākajiem pieejamajiem arodmedicīnas atzinumiem.--------------------------------------------------III PIELIKUMSRobežvērtības un citi tieši attiecināmi noteikumi(16. pants)A. Robežvērtības.p.m.B. Citi tieši attiecināmi noteikumi.p.m.--------------------------------------------------